Theo Hernández

Theo Bernard François Hernández (; lahir 6 Oktober 1997) merupakan seorang pemain bola sepak Perancis yang bermain di posisi bek kiri untuk kelab Itali, A.C. Milan.

Kerjaya kelab

Atlético Madrid
Dilahirkan di Marseille, Hernández menyertai akademi Atlético Madrid pada tahun 2007 semasa berusia sembilan tahun. Selepas melalui perkembangan yang baik di akademi, beliau dimasukkan ke dalam pasukan simpanan yang beraksi di Tercera División pada musim panas 2015.

Pada 3 Februari 2016, Hernández telah memperbaharui kontraknya. Dua hari berikutnya, beliau telah dipanggil ke skuad senior untuk menghadapi perlawanan La Liga menentang SD Eibar tetapi beliau hanya duduk di bangku simpanan dan menyaksikan pasukannya meraih kemenangan 3-1.

Pada 4 Ogos 2016, Hernandez telah memperbaharui kontraknya sehingga tahun 2021 dan seterusnya dipinjam ke kelab Deportivo Alavés untuk tempoh satu tahun. Beliau melakukan penampilan sulungnya pada lewat bulan tersebut ketika perlawanan menentang Sporting de Gijón.

Pada 16 Oktober 2016, Hernandez telah dilayangkan kad merah ketika perlawanan menentang Málaga CF selepas melakukan terjahan keras ke atas Ignacio Camacho. Beliau menjaringkan gol sulungnya pada 7 Mei dalam perlawanan menentang Athletic Bilbao.

Hernández membantu pasukannya untuk mara ke perlawanan akhir Copa del Rey buat kali pertama dalam sejarah kelab yang berusia 91 tahun. Beliau telah menjaringkan gol penyamaan ketika perlawanan akhir tersebut pada 27 Mei 2017 yang menyaksikan pasukannya tunduk kepada Barcelona 3-1.

Real Madrid
Pada 5 Julai 2017, Hernández menandantangani kontrak selama enam tahun bersama Real Madrid selepas membayar kos perpindahannya sebanyak €24 juta. Beliau melakukan penampilan sulungnya pada 16 Ogos dengan menggantikan Marco Asensio ketika menentang Barcelona dalam kejohanan Supercopa de España 2017.

Hernández melakukan tiga penampilan sepanjang kempen Liga Juara-Juara sekali gus membantu kelabnya meraih kejayaan kejohanan Eropah tersebut buat kali ketiga berturut-turut. Pada 10 Ogos 2018, beliau telah dipinjamkan ke Real Sociedad.

Milan
Pada 7 Julai 2019, Hernández berpindah ke kelab Serie A, A.C. Milan dalam rundingan yang menelan kos perpindahan sebanyak €20 juta.

Kehidupan peribadi
Bapa Hernández, Jean-François juga merupakan seorang pemain bola sepak. Lucas Hernandez merupakan abangnya yang merupakan pemain pertahanan untuk kelab Atlético Madrid. Keluarganya berasal daripada keturunan Sepanyol.

Statistik kerjaya

Kelab
.

Pencapaian
Real Madrid
Supercopa de España: 2017
Liga Juara-Juara UEFA: 2017–18
Piala Super UEFA: 2017
Piala Dunia Kelab FIFA: 2017

Catatan

Pautan luar 
Real Madrid official profile

Kelahiran 1997
Orang hidup
Pemain bola sepak Perancis
Pemain Atlético Madrid B
Pemain Deportivo Alavés
Pemain Real Madrid
Pemain A.C. Milan
Pemain Real Sociedad
Pemain Piala Dunia FIFA 2022